Број: 278-19-O/3-1

Дана: 25.10.2019.године

**ДОДАТНО ПОЈАШЊЕЊЕ 2**

Poštovani,

U skladu sa članom 63. Zakona o javnim nabavkama ("Sl. glasnik RS, br. 124/2012, 14/2015 i 68/2015) upućujemo Vam Zahtev za dodatnim informacijama ili pojašnjenjima konkursne dokumentacije, za javnu nabavku radova JN br.  278-19-O – Sanacija i rekonstrukcija objekta Klinike za interne bolesti Kliničkog centra Vojvodine.

**Pitanje br. 1**

Na strani 11 konkursne dokumentacije, u delu koji se odnosi na dodatni uslov poslovnog kapaciteta zahtevate da je Ponuđač u prethodnih šest godina od dana objave Poziva na Portalu javnih nabavki realizovao ugovore u ukupnoj vrednosti od najmanje 1.000.000.000,00 dinara bez poreza na dodatu vrednost, a koji se odnose na izvođenje građevinskih i građevinsko zanatskih radova i instalaterskih radova (vodovod, kanalizacija, elektroinstalacije, instalacije grejanja) na rekonstrukciji, adaptaciji, sanaciji, izgradnji i dogradnji objekata visokogradnje (javne namene od čega jedan ugovor u vrednosti od 500.000.000,00 din bez pdv-a). Napominjemo da je članom 10. stav 1. Zakona o javnim nabavkama propisano da je naručilac dužan da u postupku javne nabavke omogući što je veću konkurenciju, dok je stavom 2. istog člana predviđeno da Naručilac ne može da ograniči konkurenciju, a posebno ne može onemogućavati bilo kojeg ponuđača da učestvuje u postupku javne nabavke neopravdanom upotrebom pregovaračkog postupka, niti korišćenjem diskriminatorskih uslova, teničkih specifikaciji i kriterijuma. Osim toga, članom 76. stav 6. Zakona o javnim nabavkama propisano da Naručilac određuje uslove za učešće u postupku javne nabavke tako da ti uslovi ne diskriminišu ponuđače i da su u logičkoj vezi sa predmetom javne nabavke. Imajući u vidu navedene odredbe Zakona, smatramo da je zahtev za jednim ugovorom u vrednosti od 500.000.000,00 dinara bez PDV-a predimenzioniran, neopravdan, a samim tim i  diskriminišući, posebno kada se uzme u obzir da je zahtevan ukupan poslovni kapacitet u vrednosti od najmanje 1.000.000.000,00 dinara bez PDV-a. Da li po Vama ponuđač koji nije realizovao jedan ugovor u vrednosti od 500.000.000,00 dinara bez PDV-a, a izveo je referentne radove ukupne vrednosti veće od 1.000.000.000,00 dinara bez PDV-a, ne poseduje dovoljan poslovni kapacitet i nije sposoban za kvalitetno izvršenje javne nabavke? Molimo Vas da izvršite izmenu konkursne dokumentacije u delu koji se odnosi na dodatni uslov poslovnog kapaciteta i uklonite zahtev za jednim ugovorom u vrednosti od 500.000.000,00 dinara bez PDV-a.

**Pitanje 2**

Na strani 12 konkursne dokumentacije, u delu koji se odnosi na dodatni uslov tehničkog kapaciteta, odredili ste minimalno zahtevanu opremu kojom ponuđač mora da raspolaže po osnovu vlasništva, zakupa, lizinga. Na osnovu člana 15. stav 1. tačka 7) Zakona o bezbednosti i zdravlju na radu, a u smislu člana 2. i 3. Pravilnika o postupku pregleda i provere opreme za rad i ispitivanja uslova radne okoline, smatramo da je neophodno da za zahtevanu opremu koja podleže preventivnim i periodičnim pregledima i proverama zahtevate dostavljanje Stručnog nalaza o izvršenom pregledu i proveri opreme za rad izdatog od strane licenciranog pravnog lica. Na osnovu navedenog, molimo Vas da izvršite izmenu konkursne dokumentacije u delu dokaza dodatnog uslova tehničkog kapaciteta, odnosno da za konzolnu dizalicu – „vrabac", kombinovanu mašinu – skip, mašinu za presecanje zidova, pumpu za injektiranje sa uređajem za daljinsko upravljanje, mašinu za brušenje šina (abrihter) i industrijski usisivač za deponovanje prašine zahtevate dostavljanje važećeg Stručnog nalaza o izvršenom pregledu i proveri opreme za rad izdatog od strane licenciranog pravnog lica.

**Pitanje 3**

S obzirom da na strani 13 konkursne dokumentacije, u delu koji se odnosi na dodatni uslov kadrovskog kapaciteta, zahtevate minimalno 20 građevinskih radnika sposobnih za rad na visini, molimo Vas da konkursnu dokumentaciju dopunite tako što ćete za 20 građevinskih radnika sposobnih za rad na visini kao dokaz zahtevati dostavljanje kopije lekarskog uverenja za rad na visni.

**Pitanje 4**

Na strani 21 konkursne dokumentacije navedeno je da je Ponuđač dužan da uz ponudu dostavi bankarsku garanciju za ozbiljnost ponude sa naznačenim iznosom ne manjim od 10% od ukupne vrednosti ponude bez PDV-a. Imajući u vidu vrednost predmetne javne nabavke smatramo da bankarska garancija za ozbiljnost ponude u iznosu od 10% ukupne vrednosti ponude značajno ograničava konkurenciju i poskupljuje postupak javne nabavke, s obzirom da su ponuđači izloženi velikim troškovima pribavljanja bankarske garancije, što je u suprotonosti sa odredbama člana 9. i 10. Zakona o javnim nabavkama, odnosno člana 77. stav 8. u kome je propisana obaveza Naručioca da prilikom određivanja dokaza kojima se dokazuje ispunjenost uslova, vodi računa o troškovima pribavljanja tih dokaza, odnosno da troškovi pribavljanja dokaza ne budu nesrazmerni procenjenoj vrednosti javne nabavke. Molimo Vas da u skladu sa navedenim, a u cilju omogućavanja što veće konkurencije, izvršite izmenu konkursne dokumentacije i smanjite iznos bankarske garancije za ozbiljnost ponude na 2% od ukupne vrednosti ponude.

**Pitanje 5**

Čime ponuđači dokazuju koeficijente, dimenzije i tehničke karakteristike fasadne aluminijumske stolarije navedene u Obrascu o proizvođačima materijala i opreme na strani 251 i 252 konkursne dokumentacije? Skrećemo Vam pažnju da tehnički list predstavlјa izvod iz katataloga proizvođača koji ne iskazuje rezultate ispitivanja nezavisne institucije i podložan je korekcijama. Jedini adekvatan dokaz kada su u pitanju koeficijenti, dimenzije i tehničke karakteristike fasadne aluminijumske stolarije je Izveštaj o ispitivanju/atest izdat od nezavisne akreditovane laboratorije.

**Pitanje 6**

U Obrascu o proizvođačima materijala i opreme, na strani 253 konkursne dokumentacije, za poziciju koja se odnosi na „Nabavku i ugradnju nove unutrašnje ALU stolarije NTERNO LINEAR (hladni ALU profil) ili slično" navedena je dubina anodizacije 20μm i zahteva se dostavljanje QUALIANOD sertifikata za proces eloksaže. S obzirom da se u zahtevanom sertifikatu ne navodi dubina anodizacije, da li je navedeni sertifikat QUALIANOD dovoljan dokaz?

**Pitanje 7**

U obrascu o proizvođačima materijala i opreme, na strani 255 konkursne dokumentacije, za poziciju koja se odnosi na „Nabavku podne obloge u rolnama Colorex SD 2 Ivory) ili ekvivalentan drugog proizvođača" i na strani 256 konkursne dokumentacije, za poziciju koja se odnosi na „Nabavku *zidne obloge u rolnama (Colorex SD 2 ili sl.)"* navedeno je da Materijal mora biti klase 34/43 prema ISO 10874/EN695. Standardom EN 695 utvrđuju se zahtevi za mere za povezivanje sudopera za kućnu upotrebu. Pretpostavljamo da je u pitanju tehnička greška i da umesto standarda EN 695, treba da bude naveden standard EN 685 koji se odnosi na elastične, tekstilne i laminatne podne obloge. Molimo Vas da ispravite navedeni nedostatak.

**Pitanje 8**

U Obrascu o proizvođačima materijala i opreme, na strani 259 konkursne dokumentacije, za poziciju pod rednim brojem D.5 zahteva se da plafonske ploče sadrže 45% recikliranog materijala. Zahtevani plafon Amstrong SAHARA Board 600x600x15 mm sadrži minimum 30% reciliranog materijala. Molimo Vas da ispravite navedeni nedostatak.

**Pitanje 9**

U Obrascu strukture cene, na strani 180 konkursne dokumentacije, u delu B HLAĐENJE/GREJANJE PROSTORIJA POMOĆU FKU, navedena je pozicija 15. Nabavka i montaža gipsanih ploča za zatvaranje cevi razvoda i FKU. S obzirom da je navedena pozicija već sadržana u delu koji se odnosi na građevinske radove, molimo Vas da potvrdite da nije potrebno upisivati cenu za navedenu poziciju na strani 180 konkursne dokumentacije.

**Pitanje 10**

U Obrascu strukture cene, na strani 185 konkursne dokumentacije, u delu C ENERGANA (TOPLOTNA PUMPA VAZDUH-VODA), navedena je pozicija 2. Nabavka i montaža komandnih ormana sa predviđenom automatikom i razvodnim ormanom, sve povezano odgovarajućim prečnikom kablova i ostalo. S obzirom da je navedena pozicija 2. već sadržana u delu koji se odnosi na elektro radove, molimo Vas da potvrdite da nije potrebno upisivati cenu za navedenu poziciju na strani 185 konkursne dokumentacije.

**ОДГОВОРИ**

**Одговор на питање бр. 1:**

Наручилац ће присупити измени конкурсне документације у делу где је то потребно, а све у складу са чланом 63. Закона о јавним набавкама.

**Одговор на питање бр. 2:**

Наручилац ће присупити измени конкурсне документације у делу где је то потребно, а све у складу са чланом 63. Закона о јавним набавкама.

**Одговор на питање бр. 3:**

Наручилац ће присупити измени конкурсне документације у делу где је то потребно, а све у складу са чланом 63. Закона о јавним набавкама.

**Одговор на питање бр. 4:**

Наручилац остаје при условима дефинисаним у конкурсној документацији. Услови за достављање средстава финансијског обезбеђења одређени су у складу са Законом о јавним набавкама и униформни су за све набавке које се расписују у складу са предметним Државним Програмом те су одређивањем 10% процентуално дефинисани у односу на вредност јавне набавке.

**Одговор на питање бр. 5:**

Карактеристике алуминијумске столарије у процесу јавне набавке понуђач доказује техничким листовима. Атесте извођач доставља у току извођења радова пре уградње столарије.

**Одговор на питање бр. 6:**

Сертификат QUALIANOD се односи на све дубине анодизације и довољан је доказ захтеваних карактристика унутрашње АЛУ столарије.

**Одговор на питање бр. 7:**

У питању је техничка грешка у техничком опису материјала. Материјал мора бити класе 34/43 према ISO 10874/EN 685. Наручилац ће присупити измени конкурсне документације у делу где је то потребно, а све у складу са чланом 63. Закона о јавним набавкама.

**Одговор на питање бр. 8:**

Наручилац ће присупити измени конкурсне документације у делу где је то потребно, а све у складу са чланом 63. Закона о јавним набавкама.

Пошто је у међувремену дошло до измене рецептуре траженог плафона код произвођача, јер је према изјави произвођача, у време израде пројектне документације у техничком листу захтеваног плафона декларисан садржај 45%  рециклираног материјала.

**Одговор на питање бр. 9:**

Потребно је да се упише јединична цена за наведену позицију. Наведена позиција бр. 15 у делу Б ХЛАЂЕЊЕ/ГРЕЈАЊЕ ПРОСТОРИЈА ПОМОЋУ ФКУ, описује затварање цевног развода ФКУ јединице и није посебно обрађена у делу предмера који се односи на грађевинске радове.

**Одговор на питање бр. 10:**

Потребно је да се упише јединична цена за наведену позицију. У делу предмера који се односи на електро радове, се под набавком електро ормара подразумева набавка самог ормара без аутоматике. Док на страни 185 конкурсне документације, у делу Ц ЕНЕРГАНА (ТОПЛОТНА ПУМПА ВАЗДУХ-ВОДА), наведеном позицијом 2. се предвиђа набавка, уградња и повезивање аутоматике и свих осталих потребних инсталација.

С поштовањем,

Комисија за јавну набавку 278-19-О